Diari Oficial de la Generalitat Valenciana


Sumari del DOGV 9212, del 10-11-2021 (2021/10302)

RESOLUCIÓ de 21 d'octubre de 2021, de la directora territorial de València de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'adjudica l'exercici de la pesca professional de l'anguila i de l'angula en les zones de pesca autoritzades de la província de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9212

Data del DOGV
:   10-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10568


Data del document
:   21-10-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * indústria pesquera

RESOLUCIÓ de 21 d'octubre de 2021, de la directora territorial de València de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'adjudica l'exercici de la pesca professional de l'anguila i de l'angula en les zones de pesca autoritzades de la província de València. [2021/10273]  
El Decret 35/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguilla) en l'àmbit de la Comunitat Valenciana, estableix el procediment d'adjudicació per a l'exercici de la pesca de l'anguila i de l'angula en les zones de pesca autoritzades en aquest.  
Mitjançant un anunci d'aquesta direcció territorial de data 16 de setembre de 2021 (publicat en el DOGV 9183, de 28 de setembre), es va establir el termini per a la presentació de sol·licituds i les condicions per a l'adjudicació de les zones per a l'exercici de la pesca en les aigües públiques de la província de València.  
Dins del termini establit, l'Associació Angulera de Mareny de Barraquetes, Sueca i Cullera va sol·licitar l'adjudicació de la zona de pesca de l'angula la gola del Rei (Sueca), gola de Sant Llorenç (Cullera) i riu Vaca (Xeraco).  
També va presentar sol·licitud la Confraria de Pescadors del Riu Molinell, per a la pesca de l'anguila i de l'angula en les aigües de la zona de pesca dels rius Bullent i Molinell.  
De la mateixa manera, va presentar sol·licitud, dins del termini legalment establit, l'Associació Angulera Marges Gola del Perelló, per a l'adjudicació de la pesca de l'angula en la zona de pesca de la gola del Perelló (València).  
Finalment, es va rebre la sol·licitud presentada per l'Associació Professional Antiga Confraria de Pescadors del Perellonet, per a la pesca de l'angula en la zona de pesca de la gola del Perellonet i la gola del Pujol (València).  
S'han valorat les sol·licituds presentades i el compliment dels requisits exigits de conformitat amb el que s'estableix en l'esmentat anunci d'aquesta direcció territorial de data 16 de setembre de 2021.  
En conseqüència, a proposta del cap del Servei Territorial de Medi Ambient, de conformitat amb el que s'ha exposat, i en virtut de les facultats que aquesta direcció territorial ostenta d'acord amb el que es disposa en els articles 21.5 i 6 i 28.5 del Decret 35/2013, de 22 de febrer, del Consell, resolc:  
  
Primer  
Adjudicar les zones de pesca professional de l'anguila en les zones de pesca autoritzades de la província de València en els següents termes:  
  
Segon  
Adjudicar les zones de pesca professional de l'angula en les zones de pesca autoritzades de la província de València en els següents termes:  
  
Tercer  
Realitzada l'adjudicació, o resolts, si escau, els recursos interposats, i notificada la resolució als adjudicataris, se'ls remetrà per a la signatura els corresponents plecs de condicions específics per a la zona de pesca adjudicada, que regiran l'activitat.  
La pesca en les zones adjudicades es regiran, a més, pel que es disposa en el Decret 35/2013, de 22 de febrer, del Consell, pel qual es regula l'aprofitament sostenible de l'anguila europea (Anguilla anguilla) en l'àmbit de la Comunitat Valenciana, i en la resta de normativa vigent que hi siga aplicable.  
  
Quart  
L'adjudicació per a cada zona de pesca es realitza per un període de cinc anys. Amb caràcter general, les adjudicacions seran intransferibles.  
  
  
Contra la present resolució, que no posa fi a la via administrativa, es podrà interposar un recurs d'alçada davant del director general de Medi Natural i d'Avaluació Ambiental en el termini d'un mes des de l'endemà de la recepció de la present notificació, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 21 d'octubre de 2021.- La directora territorial: Isabel Gomis Moratal.